Inti u dieħel ġewwa l-port ta' l-Imġarr, għajnek mill- ewwel tmur fuq il-bini mibni fuq ix-xifer iħares fuq il-port. Dan il-bini ma huwa xejn milli Fort Chambrav li għalkemm illum -il ġurnata tbiddel f'kumpless turistiku, ma nistgħux ninsew l-importanza u s- sinjifikat ta' dan il-bini. Mibni fuq ix-xifer ta' 'Ras it-Tafal' fis-sena 1749, Forti Chambrav kien ġie ippjanat mill-Kavallieri sa mill-bidu tas-seklu tmintax, meta l-Kunsill ta' l-Ordni, iffaċjat b'għażla dwar jekk jibnix Fort Chambrav jew Fort Manoel minhabba problemi finanzjarji, kien ippospona l-bini tal-Forti u għażel illi jibni Fort Manoel fil-port ta' Marsamxett. Kien fis-sena 1749 li l-Bailli Jacques-Francois de Chambrav ħa ħsieb li bena u ħallas għall-bini tal-Fort, bl-iskop ikun dak illi jipproteġi li l-Fort jipproteġi lill-Għawdxin mill- attakki minn fuq il-baħar tal-Korsari. Iżda sa nofs is-seklu 18, il-Korsari kienu naqqsu mill-qawwa tagħhom, peress li l-flotot Ingliżi u Franċiżi kienu qegħdin iżidu fil-qawwa u fil-preżenza tagħhom fuq l-ibħra Mediterranji. Minħabba f'hekk, għalkemm il-bini kien komplut u armat b'mekkanarju sabiex jipproteġu l-baħar bejn Għawdex u Kemmuna, il- biża' ta' xi attakk kien naqas. Kellu jkun attakk ta' Napuljun fuq il-gżira Għawdxija fis-sena 1798 li ra l-Forti jintuża għall-iskop oriġinali li kien inbena. Wara li l-Għawdxin kienu daħlu fil-Forti b'ġidhom kollu sabiex jistkennu minn dan l-attakk, huma xorta ċedew għall-qawwiet Franċiżi, u l-Forti għadda f'idejn il-Franċiżi. Iżda din is-setgħa Franċiża ma tantx damet fis-seħħ. Il-poplu Għawdxi ħadha kontra l-Franċiżi u dawn ta' l-aħħar spiċċaw ingħalqu u jistkennu ġol-Forti. Meta l-Franċiżi spiċċaw biex telqu, u daħlet f'Malta l-qawwa Ingliża, waħda mill-ewwel użi tal-Forti kien bħala ħabs. Mat-tkomplija tal-ħakma Ingliża, il-Forti Chambrav ma baqax jintuża bħala belt iffortifikata li kienet tipproteġi lill-Gżira mill-qawwiet ta' l-għadu. L- iskop tal-Forti kien bhala barracks,u fil-fatt fis-sena 1870, madwar 500 persuni fil-militar daħlu joqogħdu fil-Forti peress li kienu ġew stazzjonati hemmhekk. Ir-rapporti bejn l-Ingliżi u l-Għawdxin kien wieħed tajjeb bir-rispett ikun mutwali. Matul l-Ewwel Gwerra Dinjija, il-popolazzjoni fil- Forti żdiedet ħafna, u l-ekwipaġġ ta' bċejjeċ tal-baħar li kienu jkunu fil-medda ta' baħar bejn Għawdex u Malta, kien joqgħod ġewwa l-Forti. Il-Forti kien qiegħed f'dan iż-żmien jintuża bħala sptar u post fejn il-feruti jiġu kkurati u mfejqa. Meta fl-1928 il-Forti ma baqgħetx tintuża bħala bażi Ingliża, hija kompliet tintuża bħala sptar (anke mentali), speċjalment fl-atti tat-Tieni Gwerra Dinjija meta l-Gżejjer tagħna kienu ġew attakkati b'mod serju ħafna. Il-Forti baqa' jintuża għalhekk, sa' madwar is-sena 1956. Gvernijiet ta' wara dak iż-żmien ipproponaw li jibnu kumpless turistiku, li wara ġie imħassar, kif ukoll kien hemm pjan li jiġi rranġat l-isptar mentali. Dan il-pjan ġie reċis u mħassar wara li l-pazjenti ta' l-isptar ġew mehuda post ieħor. Punt interessanti marbut ma' Forti Chambrav huwali ħafna jitkellmu fuq il-Forti bħala l-benniena tal-futbol Għawdxi. Fil-fatt, matul ir-renju Ingliż, dan l-isport kien beda jintlagħab mill-Ingliżi ġewwa l-Forti. Kienu ħafna sħabna l-Għajnselmiżi li kienu bdew imorru isegwu xi logħba ballun hemmhekk bejn l-Ingliżi. Dak iż-żmien il-futbol ma kienx jintlagħab Għawdex, għalhekk wieħed jista' jimmaġina l-faxxinu illi din il- logħba kienet toffrilhom. Ma tantx damu ma draw il- logħba, u l-futbol daħal fir-raħal tagħna. Meta spiċċa r-renju Ingliżi, l-Ingliżi telqu, iżda (8 ħallew, warajhom f imħabba u passjoni kbira għal- logħba tal-